Diari Oficial de la Generalitat Valenciana


Sumari del DOGV 3510, del 03-06-1999 (1999/3650)

RESOLUCIÓ de 23 de març de 1999, del secretari general de la Conselleria de Sanitat, que concedeix l'acreditació a la Clínica Benidorm de Benidorm (Alacant) per fer extraccions de teixit ossi de donant viu.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3650


Data del document
:   23-03-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Benidorm
    * trasplantament d'òrgans
    * centre mèdic

RESOLUCIÓ de 23 de març de 1999, del secretari general de la Conselleria de Sanitat, que concedeix l'acreditació a la Clínica Benidorm de Benidorm (Alacant) per fer extraccions de teixit ossi de donant viu. [1999/3650]
  
Vista la sol·licitud d'acreditació de la Clínica Benidorm de Benidorm (Alacant) per fer extraccions de teixit ossi de donant viu.
  
Antecedents de fet
  
1. El senyor Angel Gómez, en representació de la Clínica Benidorm de Benidorm (Alacant) presentà la sol·licitud d'acreditació d'aquest centre per fer extraccions de teixit ossi de donant viu.
  
2. La Direcció de la Unitat de Coordinació de Trasplantaments de la Comunitat Valenciana ha informat favorablement sobre l'acreditació sol·licitada.
  
3. La Direcció Territorial de Sanitat d'Alacant ha comprovat que el centre té tots els requisits per a aquesta acreditació.
  
Fonaments jurídics
  
1. La Secretaria General de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 33/1997, de 26 de febrer, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
2. S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per fer extraccions de teixit ossi de donant viu a la Clínica Benidorm, situada al carrer Alfons Puchades, núm. 8, de Benidorm (Alacant). Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 23 de març de 1999.- El secretari general: Roberto Jesús Roig Oltra.
  
e) CONCESSIÓ DE SUBVENCIONS ADMINISTRATIVES
  
Conselleria de Cultura, Educació i Ciència